
FINANCIAL AND NONFINANCIAL PERFORMANCE MEASUREMENTS IN INSURANCE COMPANIES
Abstract: The aim of the paper is to determine operational quality level of the insurance companies and other companies based on the selected financial and non-financial performance indicators, as well as to perform a comparative analysis of the selected performance indicators in terms of these business entities. Financial performance was analyzed based on the data provided by the Serbian Business Registers Agency database, while the analysis of the non-financial performance was based on the results of the survey conducted in 11 insurance companies and 36 other companies. The analysis of the achieved quality level in the mentioned companies and identification of differences between the insurance companies and the other companies, as well as identification of the independent variables that have the most significant effect on the differences between these two groups, were performed by implementing discriminant analysis, one-way ANOVA and the Mann-Whitney U test. There are no differences between the analyzed companies regarding all non-financial performances and Profitability. The average score of all non-financial performances is 3.1218 and it ranges from 2.77 to 3.6158. Management received the lowest average score of 2 concerning non-financial performance, while Resources recorded the highest score. This means that Serbian companies achieved a medium-level of quality management systems development. However, the differences between the insurance companies and the other companies are in the efficiency ratio and the liquidity ratio. Analysis of the financial performance of the mentioned business entities points to a low level of their profitability.

МЕРЕЊЕ ФИНАНСИЈСКИХ И НЕФИНАНСИЈСКИХ ПЕРФОРМАНСИ ОСИГУРАВАЈУЋИХ ДРУШТАВА
Apstrakt: Циљ рада је да се одреди ниво квалитета пословања осигуравајућих друштава и осталих предузећа на основу одабраних финансијских и нефинансијских перформанси као и да се изврши компаративна анализа одабраних перформанси између наведених привредних субјеката. Финансијске перформансе су испитиване на основу података преузетих из базе Агенције за привредне регистре Републике Србије док је анализа нефинансијских перформанси базирана на резултатима анкете спроведене код 11 осигуравача и 36 осталих предузећа. Анализа достигнутог нивоа квалитета предузећа и детектовање разлика између групе осигуравајућих друштава и  осталих предузећа, као и издвајање независно променљивих које највише утичу на међугрупне разлике, извршено је применом дискриминационе анализе, једнофакторске ANOVE i Mann-Whitneyev-ог U теста. Разлике између посматраних предузећа не постоје код свих нефинансијских перформанси, као ни код рентабилности. Просечна оцена свих нефинансијских перформанси је 3,1218 и креће се у интервалу од 2,77 до 3,6158. Најнижу просечну оцену има нефинансијска перформанса руковођење2, а највишу ресурси. Наведено значи да су предузећа у Репуублици Србији на средњем нивоу развоја система менаџмента квалитета. Разлика између осигуравача и осталих предузећа постоји у висини коефицијента економичности  и ликвидности. Анализа наведених финансијских перформанси указује на низак ниво профитабилности посматраних привредних субјеката.

УВОД
Позитивна искуства високо развијених земаља потврђују чињеницу да се промовисањем развоја најуспешнијих предузећа покреће привредни раст и развој земље и региона. Инспиративан је пример развијања кластера, где држава директним и индиректним мерама помаже развој најуспешнијих предузећа који повлаче развој малих и средњих предузећа (МСП) као и своје кооперативе, тако да у врло кратком року, услед овог индуктивног ланца, посматрани регион постаје најразвијенији у свету (више о улози државе у развоју МСП и њиховом заначају видети Јоветић & Илић, 2001). Услед наведеног, један од стратегијских циљева развоја неразвијених региона и земаља је развој МСП. Стога је битно да држава специфицира методологију за управљање развојем МСП.

Плурализам интереса и међусобна повезаност интереса кључних стејкхолдера утичу на постављање стратешког оквира менаџмента посебно у домену конципирања циљева и успостављања сета мерила перформанси у циљу утврђивања степена реализације постављених домета. Стога да би једно предузеће имало увид у остварени резултат потребно је да има развијен систем мерења перформанси (СМП).

Последња истраживања у овој области недвосмислено истичу потребу за утврђивањем доприноса активности, које повећавају вредност предузећа, а за то се користе како финансијски тако и нефинансијски параметри. Увођење разноврсних стратегијски усклађених индикатора перформанси и побољшање организационих исхода кроз повећање квантума информација релевантних за одлучивање, које су на располагању менаџерима, олакшава стратегијски конзистентно одлучивање.
Традиционални системи мерења ефикасности компанија превазиђена су још пре две деценије. У прилог томе говори чланак под називом „Chief Financial Officer“ из 1995. године, у коме је наведено да 80%  великих америчких компанија жели да промени своје системе мерења ефективности и ефикасности (Birchard, 1995). Ефективан и ефикасан СМП омогућава компанији да мери и контролише перформансе у складу са дефинисаном стратегијом (Домановић, 2013; Ђогић, 2009; Kudryavtsev & Grigoriev, 2011). Ефективни системи мерења перформанси неминовно постају услов опстанка компанија у условима савременог динамичног и веома турбулентног окружења.
Имајући у виду потребе предузећа за што прецизнијим увидом у резултате пословања, аутори Franco-Santos и Bourne (2005, стр. 114) се баве питањем развоја система мерења пословних перформанси. Bourne, (2005, стр. 101) наводи да је посвећеност топ менаџмента кључни фактор за позитивне показатеље успешности пословања. Аутор Јоветић истиче да треба направити оптималан баланс између финансијских перформанси (ФП) и нефинансијских перформанси (НФП) у зависности од специфичности пословања организације, у циљу тачног одређивања нивоа квалитета организације и њених појединих функција као и позиционирања организације на њеној путањи развоја и раста (Јоветић, 2005, стр. 131). 

Утицај квалитета на побољшавање перформанси остварује се кроз праћење захтева/препорука који су дефинисани ИСО стандардима. Испуњењем захтева ових стандарда задовољавају се, истовремено, потребе свих заинтересованих страна (Bryden & Dherent, 2011; Јоветић, 2011; Симић & Баћевић, 2010).

Свакако да је побољшавање ФП и НФП повезано са сталним побољшањем система квалитета. Зато је потребно константно пратити однос између исплативости инвестирања и мерила перформанси, с једне стране и унапређења квалитета, с друге стране (Анђелковић-Пешић, 2011, стр. 35). Управљање СМК у једној организацији подразумева испуњење принципа и захтева станадарда и израду и поседовање документације СМК, којом се потврђује и обезбеђује ефективно и ефикасно управљање системом/процесима (Јоветић, 2011, стр. 10). Према Оакland-u неопходно је повезивање три важна елемента сваког система а то су: добар менаџмент, статистичка контрола процеса и тимски рад (Oakland, 2003). Основна идеја, која се остварује кроз примену принципа квалитета (ИСО 9000:40-43) је трансформација организације од функционалне у процесну организацију. Организација је мрежа процеса. Трансформација система побољшања од мерења ФП ка менаџменту квалитетом, где је управљана величина способност процеса да задовољи потребе купаца/заинтересованих страна. Применом системског прилаза у менаџменту остварују се специфицирани циљеви и задовољавају потребе заинтересованих старана на балансиран начин (Ивановић, 2009).(Више о методологија праћења и унапређења перформанси процеса: Јоветић, 2007, стр. 91-103). 
Последњом ревизијом ИСО 9004:2009 стандарда „Руковођење са циљем постизања одрживог успеха организације – Приступ преко менаџмента квалитетом ИСО организација“ даје несумњив допринос у остварењу наведених предлога и идеја. Овај стандард даје упутства организацији за постизање одрживог успеха у комплексном, захтевном и променљивом окружењу коришћењем приступа континуираног побољшања њиховог СМК. Осим тога он даје и упутство за пoбољшање свеукупних перформанси организације (Јоветић, 2011, стр. 9). Као битни показатељи успешности пословања јављају се кључни индикатори перформанси, „фактори којима организација може да управља и критични су за њен одрживи успех“, (ИСО 9004:2009, стр. 18). 

Аутори Wu i Chen (2011, стр. 869) су спровели истраживање над компанијама које примењују и не примењују ИСО стандарде с циљем да утврде њихов утицај на ФП. Истраживање је спроведено на 285 производних компанија које су сертификовале свој систем квалитета према ИСО стандардима и 125 компанија које се не придржавају ових стандарда. Резултати истраживања, према ауторима, указују на то да придржавање ИСО стандардима има значајан, и то позитиван утицај на перформансе производних предузећа, која показују већи потенцијал развоја у свим пословним правцима.

Друго истраживање спроведено на 281 производно и услужно предузеће у Аустралији, указује да примена ИСО страндарда у предузећима позитивно утиче на оперативне перформансе пословања.  Аутори су дошли до закључка да у предузећима са високим и ниским ФП, примена ових стандарда повезана је са функционалним мотивима пословања предузећа (Naira и Prajogo, 2009, стр. 45).

Ефикасно функционисање финансијских посредника попут ОД, банака, пензионих фондова и слично је кључ за стварање здравог и ефикасног финансијског система (Harker & Zenios, 2000). У томе лежи важност бављења овом тематиком, са посебним истицањем улоге ОД. За ОД, као финансијске институције које се баве специфичним пословима, у којима процена ризика игра главну улогу, развој и НФП и ФП је неопходан. Народна банка Србије (НБС) је сачинила сет критеријума за квантитативно праћење и анализу финансијске стабилности друштава за осигурање у складу са методологијом Међународног монетарног фонда - CARMEL показатеље. CARMEL показатељи се састоје из шест група квантификатора: 1) адекватност капитала, 2) квалитет имовине, 3) реосигурање и актуарске позиције, 4) квалитет управљачке структуре, 5) зарада и профитабилност и 6) ликвидност, који се могу дезагрегирати на одговарајуће подгрупе. 
Анализом CARMEL показатеља уочава су да су бројни финансијски показатељи преко којих се изражава ефикасност пословања ОД, а међу најважнијим су: анализа ликвидности, профитабилности и економичности. ОД морају посебну пажњу посветити анализи финансијских извештаја, као основном извору информација за утврђивање ефикасности пословања као и избегавања опасности од инсолвентности и очувања тржишне позиције.

Предмет истраживања овог рада су подаци о ФП и НФП код 47 предузећа. Циљ рада је да се измере одабране ФП и НФП неживотних ОД и осталих анкетираних предузећа (ОП) и изврши њихова компаративна анализа, ради утврђивања достигнутог нивоа квалитета пословања одабраних предузећа и постојања разлика у нивоу њихове развијености. 

МЕТОДОЛОГИЈА ИСТРАЖИВАЊА
Избор скупа, подскупова, узорака и њихов опис: Популацијa обухвата привредне субјекте у Републици Србији (РС), који су подељени у два узорка: ОД и ОП. Истраживање је спроведено код 11 ОД и 36 ОП међу којима је 7 банака, 3 предузећа из ИKT сектора, 14 производних и 12 из других привредних грана. Од 11 ОД два осигуравача су са домаћим капиталом, а осталих 9 је у већинском страном власништву.

Зависно променљива у статистичком моделу је врста предузећа и узима два модалитета обележја: 1-ОП и 2-ОД. Независно променљиве у моделу су финансијске перформансе: рентабилност, економичност и ликвидност. Стопа рентабилности је израчуната као однос нето добитка и укупног прихода а изражена је у процентима. Она показује колики се добитак остварује на сваких 100 динара ангажованих средстава. Економичност је посматрана као однос укупних прихода и укупних трошкова, тако да показује колико се новчаних јединица укупних прихода остварује на један динар укупних трошкова. Ликвидност је обрачуната као однос између ликвидне активе и обавеза (Лукић, 2006:77). 

Подаци за израчунавање одабраних ФП узети су из биланса успеха, доступних у бази података Агенције за привредне регистре (АПР) а дефлационисани су помоћу средње вредности евра на дан 31.12. (НБС). 
Нефинансијске перформансе су: руковођење1; руковођење2; стратегија и политика; ресурси; процеси; праћење и мерење1; праћење и мерење2; побољшавање, иновације и учење1 и побољшавање, иновације и учење2. За сваку наведену нефинансијску перформансу у Упитнику је постављено одговарајуће питање. Код нефинансијске перформансе Руковођење1 питање је: На шта је усредсређено највише руководство?; за Руковођење2: Какав је приступ у лидерству?; код Стратегије и политике: Како се одлучује о томе шта је важно?; за Ресурсе: Шта је потребно да би се добили резултати?; Процеси: Како су организоване активности?; Праћење и мерење1: Како су постигнути резултати?; Праћење и мерење2: Како се резултати прате?; Побољшавање, иновације и учење1: Како се одлучује о приоритетима код побољшавања? док код Побољшавање, иновације и учење2: Како се учење одвија?
Подаци о НФП прикупљени су на основу анкете из ИСО 9004 стандарда. Први део анкете се односи на оцењивање кључних елемената, а други део на детаљно самооцењивање по тачкама стандарда. Запослени испитаници су попуњавали само први део анкете. Анкета је анонимна. Анкетирано је повише запослених у предузећима (укупно 150 испитаника) па је, на основу добијених одговора, обрачуната просечна оцена за сваку кључну перформансу. Истраживање је обављено од априла до септембра 2014. године. Анкете су попуњавали по један менаџер и по један или више запослених. Испитаник бира понуђене одговоре, који су груписани у пет нивоа и који одређују ниво квалитета те перформансе. У складу са наведеним мерним инструментом, коришћена је следећа скала за бодовање одговора: 1 (најнижи ниво) до 5 (највиши ниво). Укупни број поена који може да освоји нека организација је 45, а најнижи 9 поена. 

Статистичко-економетријска методологија: Прикупљени статистички подаци анализирани су помоћу метода:

· статистичке дескрипције: формирани су распореди апсолутних и релативних фреквенција, израчунате су аритметичке средине, варијансе, стандардне девијације за све перформансе и за сваки узорак посебно;
· статистичке анализе: примењена је дискриминациона анализа, једнофакторска анализа варијансе и Маnn-Whitney-ev U непараметарски тест. Одређени су Pearson-ови коефицијенти корелације и тестирана њихова статистичка значајност.
Детектовање разлика између формиране две групе: групе ОД и групе ОП, као и издвајање независно променљивих које највише утичу на међугрупне разлике, извршено је применом дискриминационе анализе, као адекватног статистичког инструмента за дефинисану проблематику, и Mann-Whitneyev-ог U непараметарског теста.
Дискриминациона анализа је мултиваријациона анализа података јер се у моделу дефинишу зависна – категоријска и независне – интервалне променљиве. Техника базира на специфицирању дискриминационе функције, као линеарне комбинације независно променљивих, која врши статистички значајно раздвајање опсервација између дефинисанисаних група. Зато ову анализу треба користити у случајевима када се тестирају разлике између група које поседују велики број променљивих (више о дискриминационој анализи видети у Tabachnick & Fidel, 2013, стр. 419 - 480). Услови за примену дискриминационе анализе су: мултиваријациона нормалност; постојање линеарне везе између парова независно променљивих унутар групе; хомогеност варијансе и коваријансе; непостојање мултиколинеарности између независно променљивих, као и да  свака независна променљива има нормалну дистрибуцију. Како у извршеном истраживању свака независна променљива нема нормалну расподелу и пошто је број опсервација у узорку n = 47, то је за тестирање разлика између група коришћен и непараметарски Mann–Whitney-eв тест. Tabachnick и Fidel овај тест препоручују у случајевима када независне променљиве немају нормалну расподелу и када су узорци мали (2011, стр. 427). „Суштина овог теста је анализа једног фактора варијабилитетa, само се уместо нумеричких вредности користе рангови.“(Стојковић, 2001, стр. 701). Користи се за тестирање нулте хипотезе да к независних узорака припадају истој популацији, односно да су изабрани из популација које имају исте медијане.  

У дискриминационој анализи хипотезе су:
· H1: Дискриминациона функција није статистички значајна,

· H2: Између група не постоје разлике на основу вредности независно променљивих,
· H30: Не могу се издвојити независне променљиве које највише утичу на међугрупне разлике,
· H4: Све елементарне јединице, предузећа/ОД су а приори и апостериори исто класификована у групе.
На основу специфицираних претпоставки, за примену дискриминационе анализе дефинисане су и специфичне хипотезе:

· H50: Свака независна променљива се може апроксимирати нормалном расподелом,
· H60: Испуњена је претпоставка о мултиваријационој нормалности, односно у узорку не постоје нетипичне и екстремне вредности независно променљивих,

· H70: Не постоји проблем мултиколинеарности и сигуларности у подацима узорка,

· H80: Парови независно променљивих нису у линеарној вези. 

Подаци о анкетираним предузећима сачувани су у бази података IBMSPSS Statistics 19 и Microsoft Exel 2007. Наведени компјутерски програми су коришћени и за обраду података. За одређивање статистичке значајности коришћен је ниво поверења α=0,001; α=0,01 и α = 0,05.
РЕЗУЛТАТИ И ДИСКУСИЈА


Анализа перформанси: Полазна анализа била је груписање ОД и ОП према висини стопе рентабилности. Од 11 анкетираних ОД, њих 8 је пословало са добитком, тј. рентабилно, док је 3 друштва пословало са губитком у 2013. години. Подаци за ОП показују да 13 посматраних предузећа послује са губитком, односно имају стопу рентабилности негативну, док ОП имају стопу рентабилности до 1 (Извор: АПР).

Анализа је затим проширена за ОД, израчунавањем стопе промене рентабилности у периоду од 2010. до 2013. године. Аритметичка средина стопа рентабилности креће се у интервалу од - 1,2645 (АXА неживотно осигурање) до 0,0526 (Generali осигурање Србија). Детаљнија анализа аритметичких средина ових стопа, детектује 6 ОД са негативном стопом рентабилности; два ОД имају стопу рентабилности приближно 0 док преостала три друштва послују са позитивном, изузетно ниском стопом рентабилности (Извор: АПР и НБС).

Даље су анализирани верижни индекси, који прате проценат повећања или смањења укупних прихода и укупних трошкова у узастопним, годишњим периодима. На основу њихових вредности израчуната је и просечна стопа промене посматраних категорија, која је ОД сврстала у три групе: код прве групе позитивна стопа раста прихода је већа од позитивне стопе раста трошкова (2 ОД). То има за резултат позитивно пословање. Друга група обухвата 4 ОД, где је позитивна стопа промене прихода мања од позитивне стопе пораста трошкова. Трећа група обухвата 4 ОД код којих су негативне стопе промене прихода и трошкова, али само је код ОД Сава стопа опадања трошкова већа од стопе опадања прихода. Према наведеном друга и трећа група имају негативну стопу рентабилности. 
Осигуравајућа друштва и ОП груписана су и према економичности. Према подацима из 2013. године три ОД имају економичност мању од 1, а чак 10 осигуравача има економичност у интервалу од 0,43 до 1,04 динара, односна сва ОД имају економичност до 1,31. (Извор: АПР).
Даља анализа стопе економичности спроведена је израчунавањем просечне стопе економичности посматраних осигуравајућих друштава у периоду од 2010. до 2013. годином. Посматрајући просечан ниво ове стопе уочава се да ОД, чија је стопа рентабилности бележила пад, имају и стопу економичности такође лошију, односно мања од 1. (Извор: АПР и НБС).
Резултати груписања анализираних предузећа и осигиравајућих друштава и анализе наведеног показатеља ликвидности у 2013. години показују да највећи број ОД има ликвидност у интервалу од 2,39 до 9,91. Најмању ликвидност има осигуравајуће друштво Триглав (2,39), а највећу Таково осигурање (17,25). Од 36 ОП 33 имају ликвидност у интервалу до 2, а у следећем интервалу имају ликвидност остала три предузећа (Извор:АПР). 
Груписање ОД и ОП извршено је и према НФП. Укупна просечна оцена код ових перформанси је за анкетирана ОД 3,18, а за ОП 3,10. Просечне оцене по кључним елементима су: руковођење 1 - 2,73, руковођење 2 - 2,71, Стратегија и политика - 2,91, Ресурси - 3,75, Процеси - 3,07, Праћење и мерење 1 - 3,25, Праћење и мерење 2 - 3,63, Побољшање и иновације 1 - 3,00, Побољшање и иновације 2 - 3,57. Разлика између ОД и ОП постоји само у одговорима: Како се резултати прате? и Како се учење одвија? Оцене су ниже код ОП, за један ниво, од просечних оцена ОД.


Провера претпоставки дискриминационе анализе: У циљу спровођења дискриминационе анализе, неопходно је провера испуњености претпоставки за њену примену. Први корак је тестирања хипотезе да се емпиријски распоред може апроксимирати нормалним распоредом (H50, α=0,05). Применом Shapiro–Wilkov–ог теста, установљено је да се ([image: image1.wmf]a

) прихвата алтернативна хипотеза H51 за следеће променљиве: руковођење2, ресурси, процеси, праћење и мерење2, побољшавање, иновације и учење1, рентабилност и ликвидност. То значи да се ове променљиве не могу апроксимирати нормалним распоредом. Нулта хипотеза H50 се прихвата код променљивих: руковођење1, стратегија и политика, побољшавање, иновације и учење2 и економичност. На нивоу значајности теста α=0,01 нулта хипотеза се прихвата и за променљиву праћење и мерење1. Међутим, пошто је број опсервација у узорку већи од 30, то сваки емпиријски распоред, по централној граничној теореми, тежи нормалном, тако да се у извршеној анализи све променљиве могу апроксимирати нормалним распоредом.

У другом кораку проверавана је претпоставка о мултиваријационој нормалности, помоћу Mahalonobis-ове дистанце. Свака елементарна јединица добија одређену вредност Mahalonobis-ове променљиве, сразмерну степену различитости своје комбинације резултата од резултата за остатак узорка. У случају посматраних предузећа максимална Mahalonob-исова дистанцаје 32,188, а критична вредност је 

34,909, тако да је, на нивоу значајности теста α=0,001 (Pailant, 2011, стр. 289), испуњен услов мултиваријационе нормалности, односно испуњен је услов за прихватање хипотезе H60. 

У трећем кораку проверава се услов да не постоји мултиколинеарност између променљивих. Мултиколинеарност је тестирана помоћу варијансе инфлаторног фактора, VIF=1/(1-R2), где је R2 коефицијент детерминације између независно променљивих. Уколико је VIF ≥10 постоји висока мултиколинеарност међу независним променљивим. Пошто се VIF креће од 2,198 (за независно променљиву рентабилност) до 4,064 (код независно променљиве побољшање, учење и иновације2) закључујемо да не постоји мултиколинеарност између независно променљивих, па се усваја нулта хипотеза H70. У случају спроведене анкете не постоји ни једна независно променљива која се састоји од осталих независно променљивих, па је услов о непостојању сингуларности података испуњен. 
Према свему наведеном може се извести општи закључак да су услови за примену дискриминационе анализе испуњени. 
Примена дискриминационе анализе: У дискриминационој анализи, прво су утврђене статистике узорка, односно аритметичке средине и стандардне девијације оцена НФП и ФП променљивих код ОП (I-група), ОД (II-група) и укупно. У табели 1 приказани су резултати тестирања хипотеза о једнакости аритметичких средина у две групе између променљивих, помоћу једнофакторске ANOVE, односно вредности Wilks Lambda статистике, Snedekor-ове F статистике и статистичка значајност F статистика.

Табела 1: Тест о једнакости аритметичких средина група
једнофакторска ANOVA
	Перформансе
	Wilks Lambda
	F
	df1
	df2
	Значајност

	Руковођењ1
	,988
	,524
	1
	45
	,473

	Руковођење2
	,999
	,059
	1
	45
	,810

	Стратегија и политика
	,988
	,566
	1
	45
	,456

	Ресурси
	,996
	,174
	1
	45
	,679

	Процеси
	,997
	,149
	1
	45
	,701

	Праћење и мерење1
	,995
	,235
	1
	45
	,630

	Праћење и мерење2
	,938
	2,994
	1
	45
	,090

	Побољшљње, учење, иновације1
	1,000
	,017
	1
	45
	,896

	Побољшљње, учење, иновације1
	,956
	2,054
	1
	45
	,159

	Рентабилност
	,976
	1,126
	1
	45
	,294

	Економичност
	,699
	19,415
	1
	45
	,000

	Ликвидност
	,404
	66,309
	1
	45
	,000


*прихвата се алтернативна хипотеза

Извор: SPSS 19.0
У свим случајевима тестирања хипотеза о једнакости просечних оцена НФП прихвата се нулта хипотеза H20 (значајност[image: image3.wmf]05

), односно да постоји разлика у просечној економичности и рентабилности између ОД и ОП.

У даљој анализи примењена је stepwise метода (метода корак по корак) помоћу које се у сваком кораку постепено бирају и укључују у модел променљиве које имају највећи утицај на зависну променљиву. У последњем кораку све променљиве које остају у моделу морају да имају F статистику изнад доње критичне вредности (2,71), а све променљиве које су изван модела морају да имају вредност испод критичне (3,84). 

Резултати примене stepwise метода дати су у Табели 2. У моделу су остале променљиве ликвидност и економичност јер су вредности Snedekor-ове F статистике за обе променљиве веће од критичне вредности 3,74 тако да се прихвата алтернативна хипотеза H31, према којој ове две независне променљиве највише утичу на међугрупне разлике (исти закључак је изведен и на основу података из табеле бр.1). 
Табела 2: Променљиве у моделу
	Корак
	Толеранција
	F статистика
	Wilks Lambda

	1
	Ликвидност
	1,000
	66,309
	

	2
	Ликвидност
	1,000
	46,156
	,699

	
	Економичност
	1,000
	8,174
	,404


Извор: SPSS 19.0

Канонични коефицијент корелације утврђује корелацију између дискриминационе функције и категоријске променљиве ОД и ОП, док карактеристична вредност (eigen value), представља однос између суме квадрата одступања између група и суме квадрата одступања унутар групе тј. eigen value = CanR2/(1-CanR2), где је CanR2 квадрат каноничног коефицијента корелације. У случају посматраних предузећа (Табела 3) квадрат каноничне корелације показује да је 65,9344% варијансе зависно променљиве-врста предузећа објашњено дискриминационим моделом, односно потврђује оправданост коришћења дискриминационе анализе. 

Табела 3: Карактеристична вредност и канонични коефицијент корелације
	Функција
	Карактеристична вредност
	% варијансе
	Кумулативни  %
	Каноничка корелација

	1
	1.933
	100.0
	100.0
	.812


Извор: SPSS 19.0

Тестирање хипотезе о статистичкој значајности дискриминационе функције врши се на основу вредности Wilks Lambda статистике, Hi-квадрат теста и статистичке значајности Hi-квадрат теста. Wilks Lambda статистика једнака је односу између варијабилитета унутар група и укупног варијабилитета или пропорцији варијансе дискриминационих променљивих која није објашњена разликама између група у тоталној варијанси. Већа дискриминациона моћ функције у корелацији је са нижом вредношћу WilksLambda.

У нашем случају, Табела 4 показује да је Wilks Lambda статистика 0,341; χ2=47,346 и p=0,000<α што индукује прихватање алтернативне хипотезе H11, према којој је дискриминациона функција статистички значајна или да су разлике просечних вредности дискриминационих променљивих за две групе статистички значајне. Дискриминациона функција прави разлику у осигуравајућим друштвима и осталим предузећима.између аритметичких средина (АС) коефицијената рентабилности (ОП: АС=0,594222 и стандардна девијација (СД) 1,601032; ОД: АС=0,626549, СД=2,3938374) и ликвидности (ОП: АС=1,315355 и СД=0,9594573; ОД: АС=7,645018 и СД=5,0135012). Исти закључак је изведен и на основу резултата ANOVA теста о једнакости средина групе (табела 1).

Табела 4: Wilks Lambda, Hi - квадрат тест и значајност Hi - квадрат теста

	Тест Функције(а)
	Wilks' Lambda
статистика
	Hi– квадрат
статистика
	Број степени слободе

df
	Статистичка

Значајност
p

	1
	0,341
	47,346
	2
	0,000


Извор: SPSS 19.0

Као резултат дискриминационе анализе добија се и структурна матрица, која приказује дискриминационе тежине за сваку независно променљиву. Дискриминационе тежине су корелација између независних варијабли и дискриминационих функција. Већа вредност дискриминационих тежина у структурној матрици такође указује да независне променљиве ликвидност (0,873)и економичност (0,472), које су остале у моделу, имају већи утицај на дискриминациону функцију, односно на поделу популације на групе.
Применом дискриминационе анализе израчунава се серија вредности дискриминационих променљивих  заменом опсервација у дискриминационој функцији. На основу карактеристика сваке елементарне јединице одређују се њене сличности и разлике (Mahalanobis-oвa дистанца) са средином групе (мултиваријациона средина) и према томе се предлаже нова класификација - класификација a posteriori. Количник погодака представља проценат оптимално класификованих опсервација (a posteriore) у групе, помоћу дискриминационог модела (Табела 5). Количник погодака изражен процентуално за посматрани узорак је 93,6% (приказан је испод табеле), што значи да је 93,6% предузећа класификовано у две групе предузећа као у одабраном узорку. 
Број исто класификованих предузећа, a priori и a posteriori, у другој групи –ОД је укупно 9 док је 2 ОД различито класификована. За ОП се прихвата да је 36 предузећа a priori и a posteriori исто класификовано, а само једно је различито класификовано. Стога се за класификацију у групе прихвата алтернативна хипотеза H41.

Табела 5: Класификација елементарних јединица
	
	Групе
	
	Укупно

	
	
	1.00
	2.00
	

	Број
	1.00
	36
	1
	36

	
	2.00
	2
	9
	11

	%
	1.00
	97,2
	2,8
	100,0

	
	2.00
	27.3
	81,8
	100,0


       а) 93.6% of original grouped cases correctly classified.
Извор: SPSS 19.0
Mann-Whitneyev (МW) U тест
 
Пошто нису испуњене све претпоставке параметарских тестова, иако су добијени исти резултати применом једнофакторске ANOVE и дискриминационе анализе, примењен је и МW непараметарски тест. Претпоставке непараметарског МW теста су случајност узорка и независност опсервација. 

Примена МW-теста показује да је медијана код свих НФП 3, осим за променљиву Ресурси чија је медијана 3,6666 тако да се, на нивоу значајности теста од α=0,05, за све НФП прихвата нулта хипотеза H90, по којој не постоји разлика између медијана у ОД и ОП,  тако да ова два узорка припадају истој популацији са једнаком медијаном (p>α=0,05). Уз ниво поузданости од 95% исти закључак се изводи и за ФП рентабилност док се за ликвидност и економичност, на свим нивоима значајности теста, прихвата алтернативна хипотеза H91, тако да се не може сматрати да популације ОД и ОП имају исте медијане за перформансу ликвидност (z=-4,8 i p=0,000 < α) и економичност (z=-2,965 i p=0,003 < α). Медијана за променљиву ликвидност код ОП је 1,131125 а за ОД је 6,6173. Величина разлика је рlik = [image: image5.wmf]n

z

=0,7001 и рek = [image: image6.wmf]n

z

=0,4325. Пошто су обе вредност приближно једнаке 0,5 и веће, према Cohen - oвом критеријуму (Cohen, 1988, стр. 22), ово се сматра великом разликом.

Такође и Pearson-ови коефицијенти корелације детектује значајну позитивну корелацију између усредсређености највишег руководства и њиховог приступа лидерству (коефицијент корелације R=0,538) и стратегији и политици у доношењу одлука (R=0,664). Такође, уочава се значајна корелација између приступа лидерству и одлукама о приоритетима код побољшавања (0,532), као и позитивна корелација између стратегије и политике са праћењем и мерењем резултата 1 (0,524) и побољшавањем, иновацијама и учењем 1 (0,604). Менаџмент ресурсима је значајно корелисан са процесом одвијања учења (0,624), док је организација активности у организацији у корелацији како са начином постизања резултата (0,595) тако и са процесом одвијања учења (0,632). Постизање резултата има значајну позитивну корелацију са начином праћења резултата (0,601) и начином одвијања учења (0,532). Начин одвијања учења је такође у значајној корелацији и са одлукама о приоритетима код побољшавања (0,522). Статистички значајни коефицијенти корелације су између ФП рентабилност и стратегија и политика (0,325), процеса одвијања учења (0,342) и економичности (0,627), а економичност је у статистички значајној корелацији са ресурсима (0,336), начином одвијања учења(0,387), рентабилношћу (0,627) и ликвидношћу (0,415). Ликвидност је само у статистички значајном интеракцијском односу са економичношћу. 

Просечна оцена НФП код ОД (3,17923) је нешто виша од просечне оцене ОП (3,1042). Просечне оцене НФП крећу се у интервалу од 2,77 до 3,6158. Најнижу просечну оцену има перформанса руковођење2, а највишу ресурси. Просечне оцене за остале НФП су приближно једнаке три. На основу анализе просечних оцена НФП карактеристике просечног предузеће у РС (ОД и ОП) су: „руковођење је усредсређено на људе и неке додатне заинтересоване стране. Дефинисани су и примењени процеси, приступ руковођењу је проактиван а овлашћења за доношење одлука су делегирана. Доношење одлука је засновано на стратегији повезаној са потребама и очекивањима заинтересованих страна. Менаџмент ресурсима се  ефикасно остварује на начин који узима у обзир недовољност појединачних ресурса. Активности су организоване на основу СМК заснованом на примени свих принципа савременог менаџмента нарочито процесном приступу који је ефективан и ефикасан и који омогућава флексибилност. Предвиђени резултати су остварени, посебно за идентификоване заинтересоване стране. Постоји конзистентно коришћење праћења, мерења и побољшања. Кључни индикатори перформанси су усклађени са стратегијом организације и користе се за праћење задовољства људи у организацији и њених заинтересованих страна. Приоритети за побољшање су засновани на потребама и очекивањима неких заинтересованих страна, као и испоручилаца а и људи у организацији. У организацији је примењен процес системског заједничког учења, односно постоји култура учења и заједничког учења у организацији, што се користи за стално побољшање“ (ИСО 9004:2009:25-39). Просечни коефицијент рентабилности је негативан и износи -0,475, код економичности 1,0477 и 2,7968 је просечни коефицијент ликвидности. 

ЗАКЉУЧЦИ
Детектовање статистички значајних разлика између формиране групе ОД и групе ОП, извршено је помоћу: једнофакторске ANOVE, дискриминационе анлизе и Mann-Whitneyev-ог U непараметарског теста.

Резултати све три анализе указују да: не постоји разлика у просечним оценама НФП у осигуравајућим друштвима и осталим предузећима, као ни и у ФП рентабилност, а да разлика између ОД и ОП постоји у висини коефицијента економичности (ОД 1,4345; ОП 0,9296) и коефицијента ликвидност (ОД 7,873 и ОП 1,2458),

Истраживање детектује средњи ниво квалитета НФП свих посматраних предузећа и изузетно ниских ФП свих предузећа, али су ФП нешто више код ОД. 
Иако су поједине институције државе или у држави (Фонд за развој, банке, берза) дефинисале критеријуме за мерење ФП, у циљу одређивања бонитета предузећа, неопходно је да држава специфицира систем/методологију позиционирања фирми на путањи развоја и да управља њима. 
У дефинисању перформанси система треба направити оптималан баланс између ФП и НФП који треба да остави могућност предузећу да може да укључи специфичности свог пословања.

Детаљнијом анализом ФП, посебно профитабилности, као и износа укупних прихода и укупних трошкова у периоду од 2010.године до 2013.године, закључено је да се профитабилност односно рентабилност пословања посматраних ОД може побољшати смањењем трошкова њиховог пословања. Стога је за пословање ОД потребно: анализирати укупне трошкове и њихову структуру, утврдити генераторе развоја трошкова и дефинисати превентивне и корективне мере за њихово смањење. Нарочито је важно открити скривене трошкове - губитке услед неусаглашеност процеса, трошкове (не)квалитета и остале губитке и одговарајућим мерама утицати на њих. Да би се успоставио подсистем управљања наведеним трошковима, односно одредила структура, процеси, поступци и упутства, одговорност и овлашћења запослених и обезбедили потребни ресурси неопходно је: „пратити и оценити поједине елементе трошкова, измерити њихов утицај на скупове трошкова и укупне трошкове и промену структуре трошкова у систему; утврдити оптимални ниво појединих трошкова и њихову оптималну структуру у одређеном временском периоду; анализирати трошкове и утврдити генераторе развоја трошкова; спровести корективне акције за њихово снижавање и пратити њихово кретање, смањење у времену“ (Јоветић, 1996, стр. 21). Осим тога, успостављање система управљања укупним трошковима пословања представљаће основ за повећање профитабилности осигуравача, чиме ће се појачати поверење корисника па самим тим и њихово тржишно учешће. Пошто Pearson-ови коефицијенти корелације детектују статистички значајну позитивну корелацију између парова променљивих, њихов синергијски ефекат треба користити у доношењу мера пословне политике.

Financial and Nonfinancial Performance Measurements in Insurance Companies
Summary

Positive experience of developed countries confirms the fact that supporting the development of the most successful companies instigates economic growth and development of a country, as well as the whole region. The paper analyzes the quality level of operations of the insurance companies (ICs) and other companies (OCs) based on the selected financial (FPIs) and non-financial (NFPIs) performance indicators and comparative analysis of the selected performance indicators regarding the mentioned business entities. Financial performance was examined based on the data provided by the Serbian Business Registers Agency, while the analysis of non-financial performance was based on the results of the survey carried out in 11 ICs and 36 OCs. Analysis of the achieved quality level and identification of differences between the ICs group and the OCs group, as well as the selection of independent variables that most significantly influence the differences between the mentioned groups, were performed by applying discrimination analysis, one-way ANOVA and nonparametric Mann-Whitney U test. The results of all three analyzes indicate that: there is no difference in the average scores of either NFPIs or the FPI Profitability in insurance companies and other companies, however differences between the ICs and OCs are present in terms of both efficiency and liquidity ratio. The research identified a medium-level quality of NFPIs and the extremely low level of FPIs regarding all surveyed companies, however, FPIs are slightly higher in ICs than in OCs. A detailed analysis of the FPIs, particularly Profitability as the measure of total revenue and total expenditure in the period from 2010 to 2013, found that profitability of ICs can be improved by cutting the operating costs. Therefore, for successful operations of the ICs it is necessary to: analyze the overall costs and their structure, identify the sources of cost generation and define preventive and corrective measures to reduce them. Furthermore, the establishment of a system for managing total operating costs will form the basis for growth of the insurers’ profitability, which will boost the confidence of customers and thus the company’s market share. Since Pearson's correlation coefficients detect statistically significant positive correlations between the pairs of variables, their synergistic effect should be considered when defining business policy measures.


Although certain government, as well as other institutions (Development Fund of the Republic of Serbia, banks, Stock Exchange), defined the criteria for measuring the financial performance in order to determine companies’ creditworthiness, it is essential that the government specifies the system/methodology for positioning the companies on their development path, as well as to manage them. 

